Auditor's report — TRUE, period 2022 (งบการเงินเสมือน, opinion: unqualified)
Auditor firm: PwC
Signing partner: พิสิฐ  ทางธนกุล

รายงานที่ให้ความเชื่อมั่นของผู้สอบบัญชีรับอนุญาตต่อการรวบรวมข้อมูลทางการเงินรวมเสมือนที่รวม
ในหนังสือชี้ชวน

เสนอผู้ถือหุ้นและคณะกรรมการของบริษัท ทรู คอร์ปอเรชั่น จำกัด (มหาชน) และบริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

ข้าพเจ้าได้ปฏิบัติงานที่ให้ความเชื่อมั่นเพื่อรายงานต่อการรวบรวมข้อมูลทางการเงินรวมเสมือนของบริษัท ซิทริน เมอร์สเจอร์ จำกัด (“กิจการที่ควบรวม”) ซึ่งจัดทำโดยผู้บริหารของบริษัท ทรู คอร์ปอเรชั่น จำกัด (มหาชน) (“TRUE”) ข้อมูลทางการเงินรวมเสมือนนี้ประกอบด้วยงบแสดงฐานะการเงินรวมเสมือน ณ วันที่ 31 ธันวาคม พ.ศ. 2565 และ พ.ศ. 2564 และงบกำไรขาดทุนเบ็ดเสร็จรวมเสมือนสำหรับปีสิ้นสุดวันที่ 31 ธันวาคม พ.ศ. 2565 และ พ.ศ. 2564 และหมายเหตุประกอบข้อมูลทางการเงินรวมเสมือนที่เกี่ยวข้อง โดยหลักเกณฑ์ที่ผู้บริหารใช้เพื่อรวบรวมข้อมูลทางการเงินรวมเสมือนเป็นไปตามที่ได้อธิบายไว้ในหมายเหตุประกอบข้อมูลทางการเงินรวมเสมือนข้อ 2 และข้อ 3

ข้อมูลทางการเงินรวมเสมือนนี้รวบรวมขึ้นโดยผู้บริหาร เพื่อแสดงผลกระทบของการควบรวมบริษัทระหว่าง TRUE และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) (“DTAC”) ตามที่กล่าวไว้ในหมายเหตุประกอบข้อมูลทางการเงินรวมเสมือนข้อ 1 ที่มีต่อฐานะการเงินรวมเสมือนของกิจการที่ควบรวม ณ วันที่ 31 ธันวาคม พ.ศ. 2565 และ พ.ศ. 2564 และผลการดำเนินงานรวมเสมือนสำหรับปีสิ้นสุดวันที่ 31 ธันวาคม พ.ศ. 2565 และ พ.ศ. 2564 เสมือนว่าเหตุการณ์หรือรายการได้เกิดขึ้นเมื่อวันที่ 1 มกราคม 
พ.ศ. 2564 ทั้งนี้ ผู้บริหารได้คัดลอกข้อมูลเกี่ยวกับฐานะการเงินรวมและผลการดำเนินงานรวมของกิจการที่ควบรวมที่รวมอยู่ในข้อมูลทางการเงินรวมเสมือนจากงบการเงินรวมของ TRUE ณ วันที่ 31 ธันวาคม พ.ศ. 2565 และ พ.ศ. 2564 ที่ผ่านการตรวจสอบแล้ว และ
งบการเงินรวมของ DTAC ณ วันที่ 31 ธันวาคม พ.ศ. 2565 และ พ.ศ. 2564 ที่ผ่านการตรวจสอบแล้ว ซึ่งรายงานการตรวจสอบงบการเงินรวมดังกล่าวได้ถูกเผยแพร่ต่อสาธารณชนแล้ว

ความรับผิดชอบของผู้บริหารต่อข้อมูลทางการเงินรวมเสมือน

ผู้บริหารเป็นผู้รับผิดชอบในการรวบรวมข้อมูลทางการเงินรวมเสมือนตามหลักเกณฑ์ที่กล่าวไว้ในหมายเหตุประกอบข้อมูลทางการเงินรวมเสมือนข้อ 2 และข้อ 3

ความเป็นอิสระและการบริหารคุณภาพของผู้สอบบัญชี

ข้าพเจ้าปฏิบัติตามข้อกำหนดด้านจรรยาบรรณเกี่ยวกับความเป็นอิสระและข้อกำหนดด้านจรรยาบรรณอื่นตามประมวลจรรยาบรรณสำหรับผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนดโดยสภาวิชาชีพบัญชีซึ่งใช้เป็นหลักเกณฑ์พื้นฐานสำหรับความซื่อสัตย์สุจริต ความเที่ยงธรรม ความรู้ความสามารถทางวิชาชีพและความระมัดระวังรอบคอบ การรักษาความลับ และพฤติกรรมทางวิชาชีพ

สำนักงานของข้าพเจ้าได้นำมาตรฐานการบริหารคุณภาพ ฉบับที่ 1 มาปฏิบัติ ซึ่งมาตรฐานกำหนดให้สำนักงานต้องออกแบบ นำไปปฏิบัติ และดำเนินการระบบการบริหารคุณภาพ ซึ่งรวมถึงนโยบายและวิธีปฏิบัติเกี่ยวกับการปฏิบัติตามข้อกำหนดด้านจรรยาบรรณ มาตรฐานวิชาชีพ และข้อกำหนดทางกฎหมายและข้อบังคับที่เกี่ยวข้อง

ความรับผิดชอบของผู้สอบบัญชี

ข้าพเจ้าเป็นผู้รับผิดชอบในการแสดงความเห็นต่อการรวบรวมข้อมูลทางการเงินรวมเสมือนของผู้บริหารตามหลักเกณฑ์ที่กล่าว
ไว้ในหมายเหตุประกอบข้อมูลทางการเงินรวมเสมือนข้อ 2 และข้อ 3 ในสาระสำคัญ ข้าพเจ้าได้ปฏิบัติงานตามมาตรฐานงานที่ให้ความเชื่อมั่น รหัส 3420 เรื่องงานที่ให้ความเชื่อมั่นเพื่อรายงานต่อการรวบรวมข้อมูลทางการเงินรวมเสมือนที่รวมอยู่ในหนังสือ
ชี้ชวน ซึ่งกำหนดให้ข้าพเจ้าวางแผนและปฏิบัติงานเพื่อให้ได้ความเชื่อมั่นอย่างสมเหตุสมผลว่า ผู้บริหารรวบรวมข้อมูลทางการเงินรวมเสมือนตามหลักเกณฑ์ที่กล่าวไว้ในหมายเหตุประกอบข้อมูลทางการเงินรวมเสมือนข้อ 2 และข้อ 3 ในสาระสำคัญหรือไม่

วัตถุประสงค์ของงานนี้มิได้เพื่อให้ข้าพเจ้ารับผิดชอบต่อการปรับปรุงแก้ไขหรือการออกรายงานใหม่ หรือการแสดงความเห็นต่อข้อมูลทางการเงินในอดีต ซึ่งใช้ในการรวบรวมข้อมูลทางการเงินรวมเสมือน และการปฏิบัติงานนี้ไม่ได้รวมถึงการตรวจสอบหรือสอบทานข้อมูลทางการเงินดังกล่าว

ข้อมูลทางการเงินรวมเสมือนที่รวมอยู่ในหนังสือชี้ชวนมีวัตถุประสงค์เพียงเพื่อแสดงให้เห็นถึงผลกระทบของเหตุการณ์หรือรายการที่มีนัยสำคัญต่อข้อมูลทางการเงินที่ยังไม่ได้ถูกปรับปรุงของกิจการ เสมือนว่าเหตุการณ์หรือรายการเกิดขึ้น ณ วันที่ที่ระบุไว้เพื่อวัตถุประสงค์ดังกล่าว ดังนั้น ข้าพเจ้าไม่ให้ความเชื่อมั่นใด ๆ ต่อผลที่เกิดขึ้นจริงของเหตุการณ์หรือรายการที่เสนอ ณ วันที่ 
วันที่ 31 ธันวาคม พ.ศ. 2565 และ พ.ศ. 2564

งานที่ให้ความเชื่อมั่นอย่างสมเหตุสมผลนี้มีวัตถุประสงค์เพื่อรายงานว่าข้อมูลทางการเงินรวมเสมือนรวบรวมตามหลักเกณฑ์ที่ใช้ในสาระสำคัญหรือไม่ ซึ่งรวมถึงการประเมินว่าหลักเกณฑ์ที่ผู้บริหารใช้ในการรวบรวมข้อมูลทางการเงินรวมเสมือนเพื่อแสดงถึงผลกระทบที่มีนัยสำคัญโดยตรงจากเหตุการณ์หรือรายการมีความสมเหตุสมผลหรือไม่ และเพื่อให้ได้มาซึ่งหลักฐานที่เหมาะสมอย่างเพียงพอว่า

รายการปรับปรุงเสมือนที่เกี่ยวข้องได้แสดงอย่างเหมาะสมตามหลักเกณฑ์ดังกล่าวและ

ข้อมูลทางการเงินรวมเสมือนสะท้อนถึงการนำรายการปรับปรุงเสมือนข้างต้นไปปรับปรุงข้อมูลทางการเงินที่ยังไม่ได้ถูกปรับปรุงอย่างเหมาะสม

วิธีการปฏิบัติงานที่เลือกใช้ขึ้นอยู่กับดุลยพินิจของข้าพเจ้า ตามความเข้าใจในลักษณะของกิจการที่ควบรวม รวมถึงเหตุการณ์หรือรายการที่ใช้ในการรวบรวมข้อมูลทางการเงินรวมเสมือน และสถานการณ์ของงานอื่นที่เกี่ยวข้อง

การปฏิบัติงานของข้าพเจ้า รวมถึงการประเมินการนำเสนอข้อมูลทางการเงินรวมเสมือนโดยรวม

ข้าพเจ้าเชื่อว่าหลักฐานที่ข้าพเจ้าได้รับมีความเพียงพอและเหมาะสมสำหรับใช้เป็นเกณฑ์ในการแสดงความเห็นของข้าพเจ้า

ความเห็น

ข้าพเจ้าเห็นว่าข้อมูลทางการเงินรวมเสมือนข้างต้นนี้ได้รวบรวมตามหลักเกณฑ์ที่กล่าวไว้ในหมายเหตุประกอบข้อมูลทางการเงินรวมเสมือนข้อ 2 และข้อ 3 ในสาระสำคัญ

เรื่องอื่น

ข้อมูลทางการเงินรวมเสมือนสำหรับปีสิ้นสุดวันที่ 31 ธันวาคม พ.ศ. 2564 ที่แสดงเปรียบเทียบ ได้จัดทำขึ้นใหม่เพื่อให้ข้อมูลเพิ่มเติมจากข้อมูลทางการเงินรวมเสมือนสำหรับปีเดียวกันที่เคยเผยแพร่ออกไปแล้วพร้อมกับรายงานที่ให้ความเชื่อมั่นลงวันที่ 10 มีนาคม พ.ศ. 2565 โดยข้อมูลทางการเงินรวมเสมือนนี้ได้มีการปรับปรุงข้อสมมติฐานบางข้อเพื่อให้สะท้อนถึงข้อมูลล่าสุดและสถานการณ์ปัจจุบันมากขึ้น

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

พิสิฐ  ทางธนกุล

ผู้สอบบัญชีรับอนุญาตเลขที่ 4095

กรุงเทพมหานคร

21 กุมภาพันธ์ พ.ศ. 2566

บริษัท ซิทริน เมอร์สเจอร์ จำกัด

ข้อมูลทางการเงินรวมเสมือน

วันที่ 31 ธันวาคม พ.ศ. 2565